Shadan krung ting lusu wa mai ai sutgan
Shadan krung ting lusu wa mai ai sutg
Yinkyang ginwang Hka-shang gat mare Htingra kong yang ko, Ta Lau Wu wa madai pan hkai shalat ton lu nu ai.
Ta Lau Wu hkai shalat ton ai wa madai pan hpe daining shata 3 shagong de mungdo pati rapdo mu madu Jau Kyin sa shang gawan yu ai hpang, Hka-shang ga e, wa madai pan hpe aja awa woi hkai shalat nna, Hka-shang masha ni yong lusu hkra woi galo u ngu, Ta Lau Wu hpe matsun da sai. Hka-shang ga go, tsit lali tsom ai Jinghpo bum ga re, moi ko nna ndai ga e manam pyo ai panse pan, wa madai pan gaba, wa madai pan gaji, yuhkyi sumron re wa madai pan amyu myu, hpun kawa lungbyen ntsa hkan tu abya nga ai, htingra lado du wa jang, Shadan krung ting wa madai pan amyu myu pu tsom nna, maling mala hkaro jinghkang tsom gabrim nga ai. Raitim lu lom lam hpaji dam lada ai hku rai n lu la ai Shadan krung buga masha ni go, shanhte a jiwoi jiwa prat ko nna rem da ai sutgan ahkyak wa madai pan hpe 1990 jan ning a hpang ko nna, kaga de na hpaga masha ni e gumhpro gaji gajo hte sha asong mari shabai kau ai hkrum manu ai. Ta Lau Wu go, Shadan krung na lu lom lam hpe mung lo lo lang myit sumru yu, hkan maram yu rai, 2007 ning ko nna, Htingra kong yang ko wa madai pan mu 13 hkai hpang wa nu ai. Shi hkai ai wa madai pan go Htehpyi(铁皮) ngu ai wa madai pan gaba mu 5, Tsizhau(紫草) ngu ai wa madai pan gaji mu 7, Shuizhau(水草) ngu ai yuhkyi sumron bo mu chyen mi,Tsizhau abong ban ai mu chyen mi, ndai lam ni ya yong ongdang nna ban da ai abong tsom ai hta n-ga, hkai ton ai wa madai pan ni mung ya mai dut sha sai. Ndai wa madai pan go tsi ahkyak amyu mi re, hkai yang mu mi ko arang gumhpro lap 50000 daram bang ra nhtom, dut dat yang mu mi ko n lu htum gumhpro lap sen1.6 go lu mai nga ai. Ta Lau Wu a yo shada ai lam go, Shadan krung ting na no ruyak jamjau nga ai shawa masha ni hpe woi hkai nna woi lu su wa na hku rai da nu ai. Abong hpe ama hkam hto garot shalai ya nna, yu hkang ai hpaji lam hta mung gumhpro n la ai atsom lu dut sha hkra hkang ya na jin jin rai nga ai. Shadan krung e grau tu loi ai bo wa madai pan gaji hpe shong woi hkai na hku re, nli nhpang mi gumhpro lap 3 jo ra ai hta lai nna, kaga ra ai lam ni hpe ginra na hpun kawa ni sho lang jang, arang gumhpro lap 50000 ko na lap 30000 daram dop kau ya na hku hkyem nga ai. Hkai ai htinggo mung daining go htinggo 3~4 hpe shong mu 5~6 daram no woi hkai hpang, laning hte laning bai jat na hkyem nga ai ai, 3 ning daram du jang go, jak rung shadun hkra woi galo na hku yo shada nu ai.
(Ka/dem ai Shi sok masha Alat Gun Awng )
Sumla shiga
Ginjo mung masa rapdo ni laksan zuphpong hpo nna ginjo ko nna dodan masat ai mu lam 8 hpe galo shatup hkrat wa ai sat lawat hpe jep yu ma ai
Sumla shiga
Sumla shiga
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn